Iloa arkeen
Emme saa painostaa läheisiämme toimimaan oman mielemme mukaan, -
vain jotta saisimme oman tahtomme läpi.
Meidän täytyy antaa ihmisille vapaus seurata omaa sydäntään.
Opi yksinkertaistamaan elämääsi ja asettamaan terveitä rajoja.
Iloa arkeen
Tervetuloa Iloa arkeen -ohjelman pariin.
Tänään haluan puhua siitä, miten elämästä voi nauttia enemmän, -
kun oppii nauttimaan yksinkertaisista asioista.
Uskon, että Jumala on voidellut meidät kristittyinä -
elämään jokapäiväistä elämäämme nauttien siitä todella.
On surullista, jos ihmiselle täytyy aina tapahtua jotakin ihmeellistä -
jotta hän voi nauttia elämästä.
Rohkaisen sinua nauttimaan yksinkertaisista asioista -
ja elämään tasapainoista elämää.
Muista, että tien kummallakin puolella on oja -
ja että ylilyönnit ovat Paholaisen kotikenttä.
Mutkikkuus on yksinkertaisuuden vastakohta.
Mutkistaminen tarkoittaa tulla tai tehdä vaikeaksi, -
pulmalliseksi, hämmentäväksi tai sotkuiseksi.
Kun asiat menevät sotkuun, on vaikea erottaa alku ja loppu.
Hankalia asioita on vaikea ymmärtää
Ne hämmentävät ja turhauttavat meitä.
Yksinkertainen tarkoittaa yhdestä asiasta koostuvaa.
Jeesus sanoo Luuk. 10:41:ssä: "Martta, Martta, -
moninaisista sinä huolehdit ja hätäilet"
Vaikka nimesi ei ole Martta, tämä koskee myös sinua.
Joukossamme voi olla myös mies-Marttoja.
He huolehtivat liikoja ja eivät osaa nauttia elämästä.
Tarpeellisia on vähän, tahi yksi ainoa.
Maria on valinnut hyvän osan, jota ei häneltä oteta pois.
Tasapaino on tärkeä. Työt täytyy kyllä tehdä.
Mutta on aika laittaa työ syrjään ja nauttia Jumalasta.
Koti on pidettävä siistinä, mutta joskus askareet on lopetettava, -
jotta on aikaa leikkiä lasten kanssa.
Kun kasvoin uskossa, en osannut tehdä sitä.
Olin oikea yli-Martta
Olette ehkä kuulleet, miten yritin kutsua ihmisiä grillijuhliin
Ellette ole kuulleet sitä, kerron sen nyt.
Se kuvastaa hyvin sitä, miten monet ihmiset käyttäytyvät.
Kävimme kirkossa joka sunnuntai. Meillä oli muutamia ystäviä, -
joiden kanssa tapasimme viettää aikaa kirkonmenojen jälkeen.
Erään kerran esitin heille kutsun: Tulkaa meille ensi sunnuntaina -
jumalanpalveluksen jälkeen. Pistetään grilli kuumaksi.
Grillataan makkaraa. Syödään perunasalaattia ja perunalastuja.
Istutaan takapihalla ja nautitaan toistemme seurasta.
Ei mitään ihmeellistä pidetään vähän hauskaa.
-Kuulostaa hyvältä. Otamme mukaan rennot vaihtovaatteet.
Se tuntui hyvältä, -
virkistävältä. Pystyn hoitamaan sen.
Viikon mittaan Martta-mentaliteettini nousi -
ja rupesin ajattelemaan: Kutsuin ne kuusi ihmistä.
Entäpä se ja se?
Jos he saavat tietää, että jätin heidät kutsumatta, -
he saattavat loukkaantua. Parasta, että kutsun myös heidät.
Ennen pitkää olin kutsunut 24, 25 ihmistä.
Sitten aloin stressata.
Sitten rupesin ajattelemaan, että kaikki eivät ehkä pidä makkarasta.
Ehkä on parempi tarjota myös broileria.
Voisin myös tehdä voileipiä.
Ehkä on parasta hankkia pihvejä. Kaikki pitävät pihveistä.
Sitten vasta olinkin stressaantunut.
Minulla ei ollut rahaa laskuihin ja nyt olin ostamassa pihvejä -
ihmisille, joista puolet olisi voinut jäädä kotiin muutenkin
Sitten tietenkin...
siivoushulluna ajattelin, että kodin pitää olla kunnossa.
Puunasin taloa koko viikon. Vahasin lattiat.
Istutin kukkia takapihalle.
Halusin, että Dave olisi maalannut grillimme.
Etsin kaupoista uusia puutarhakalusteita.
Lauantaina Dave halusi mennä pelaamaan golfia.
Suutuin, koska hänen olisi pitänyt olla kotona auttamassa minua.
Ei ole oikein, että minä raadan ja hän vain huvittelee.
Yritän auttaa työnarkomaaneja ja perfektionisteja.
Teitä, jotka ovat epätasapainossa -
jotka eivät osaa pitää asioita yksinkertaisina, -
että voisitte nauttia niistä.
Ei ollut Daven vika, etten nauttinut elämästäni.
Se oli oma vikani.
Hän halusi pitää asiat yksinkertaisina.
Minä halusin mutkistaa asioita.
Kun ihmiset saapuivat, en pitänyt heistä.
Olin vihainen, koska olin joutunut raatamaan koko viikon.
Olin kuluttanut kaikki rahani.
Syytin heitä. He painostivat minua.
Tuskin maltoin odottaa, että he lähtisivät.
Sanokaa: Pidä asiat yksinkertaisina.
Meidän täytyy oppia nauttimaan yksinkertaisista asioista.
Kävelyistä
Ajelusta
Uskon, että nautimme elämästä paljon enemmän, -
jos joka päivä teemme muutamia yksinkertaisia asioita, -
joista nautimme henkilökohtaisesti.
Eri ihmiset nauttivat eri asioista.
Minusta on ihanaa käydä kahvilla Starbucks-kahvilassa.
Kuinka moni nauttii siitä?
Olen hyvä mainos Starbucksille.
Yleensä kerran päivässä...
Minun täytyy varoa, etten juo liikaa kahvia.
Kerran päivässä yritän mennä yhteen tiettyyn Starbucks-kahvilaan.
Minusta on ihana mennä sinne.
Juon kahvini ja juttelen ihmisten kanssa.
Siihen menee ehkä puoli tuntia.
Mutta se on kiva pieni tauko arjessani.
Meidän täytyy keskeyttää päivittäinen rutiini.
Ehkä pidät kävelystä.
Joskus minusta on ihana mennä ajelulle.
Me matkustamme paljon.
Ihmiset sanovat usein: Se on varmasti mukavaa.
Vastaan, että kaikki kaupungit näyttävät samalta.
Olemme usein kaupungin keskustassa.
Ravintolat ja kaupat ovat kaikkialla samanlaisia.
Yleensä emme muutenkaan ehdi muuta kuin kulkea hotellin, -
kokouspaikan, ravintolan ja taas hotellin väliä.
Joskus saavumme kaupunkiin etuajassa.
Saatan sanoa Davelle: En halua mennä vielä hotelliin. Ajellaan.
-Ajellaan? Vastahan me lensimme koko maan halki!
-Minä haluan mennä ajelulle. -Minne? -Ihan sama.
Haluan vain katsella kaupunkia.
Minusta se on rentouttavaa.
Se rentouttaa minua, ja pidän siitä, -
joten jos tuntuu uuvuttavalta miksi ei ajeltaisi?
Meidän täytyy oppia nauttimaan elämän yksinkertaisista asioista.
Toinen asia, joka meidän täytyy pitää yksinkertaisena, on rukous.
Meidän täytyy pitää rukous yksinkertaisena.
Pari lyhyttä sanaa uskossa lausuttuna -
ovat voimakkaampia kuin miljoona eleganttia sanaa, -
jotka on lausuttu, jotta tekisimme Jumalaan vaikutuksen.
Luen sen uudelleen, koska kirjoitin sen ylös.
Pari lyhyttä sanaa uskossa lausuttuna -
ovat voimakkaampia kuin miljoona eleganttia sanaa, -
jotka on lausuttu, jotta tekisimme Jumalaan vaikutuksen.
Matt. 6. luvussa sanotaan, -
että meitä ei kuulla monisanaisuutemme tähden.
Muistan ajan, jolloin Jumala haastoi minut, -
koska puhuin liikaa rukoillessani.
Puhuin lakkaamatta. En koskaan pysähtynyt kuuntelemaan.
Keskustelu Jumalan kanssa koostuu puhumisesta ja kuuntelemisesta.
Hän ei välttämättä puhu sanoin, -
mutta Hän saattaa laskea jotakin sydämellesi.
Hän saattaa tuoda mieleesi raamatunkohdan.
Hän saattaa muistuttaa sinua asiasta, joka täytyy hoitaa.
Jumala haastoi minut rukoilemaan niin vähin sanoin kuin mahdollista.
Huomasin vähän ajan kuluttua, -
että uskoni ei ollut täysin Jumalassa, -
vaan kyvyssäni puhua riittävästi, -
kuulostaa elegantilta ja vakuuttaa Jumala puheellani.
Jos tarvitset apua, miksi et sano vain: -
Jumala, auta minua tänään tässä tilanteessa.
Uskon, että autat. Vastaanotan avun juuri nyt.
Jeesuksen nimessä.
Se on yksinkertaista. Miksi rukoilet näin: -
Jumala, auta, auta...
Nuhtelen Paholaista! Auta minua!
Joku tarvitsee tätä.
Kun yritin rukoilla yksinkertaisesti, -
minusta tuntui, ettei se riittänyt.
Usein turvaudumme omiin tekoihimme ja ponnisteluihimme, -
jotta saavutamme voiton, -
sen sijaan että turvautuisimme Jumalaan.
Hän sanoo, että teillä ei ole, koska ette ano.
Joh. 16:24:ssa sanotaan, että anokaa, niin te saatte, -
että teidän ilonne olisi täydellinen.
Meidän täytyy pitää ylistys yksinkertaisena.
Meidän ei tarvitse tehdä siitä monimutkaista.
Rakastan Sinua, Herra. Olet mahtava.
Ylistän sinua. Olet minulle tärkeintä maailmassa.
Annan itseni sinulle, Jumala. Tarvitsen sinua.
Jos sydämesi on mukana, se on puhdasta, voimakasta ylistystä.
Mitkä ovat asioita, joita meidän täytyy yksinkertaistaa?
Toivottavasti olette valmiina.
Älä elä tavaranpaljouden keskellä.
Se saa meidät tuntemaan olomme uupuneeksi ja sekavaksi.
On uuvuttavaa elää tavaranpaljouden keskellä.
Paras palvelus, mitä jotkut teistä voivat tehdä itselleen, -
on hankkia iso laatikko, - kutsu sitä lahjalaatikoksi.
Käy läpi asuntosi ja vähennä roinaa
Anna pois tavarat, joita et käytä.
Jos hyllysi on täynnä esineitä, et näe mitään niistä.
Näet vain roinaa.
Jos hyllylläsi on pari kaunista esinettä, -
pystyt ihailemaan niitä -
ja oikeastaan esineet palvelevat sinua, kun katselet niitä.
Olimme Don ja Sharon Clowersin luona ennen kuin tulimme tänne.
Heillä on aivan ihana koti.
Eräänä aamuna join kahvia ja katselin esineitä ympärilläni.
Tuo on kaunis. Tuo on kiva.
Minullakin on tuollainen. Tuo on kaunis.
Sanoin, etten koskaan pysähdy katselemaan omia tavaroitani.
Se on eräs asia, mitä voit tehdä.
Miksi tuot kotiisi tavaroita, jos et ehdi nauttia niistä.
Jos teet niille tilan, käytä myös hieman aikaa niiden katselemiseen.
Jotkut teistä eivät enää edes tiedä mitä tavaroita omistatte.
Jumala on järjestyksen Jumala. Avaa 2. Moos. 39.
2. Moos. 39:37: puhtaasta kullasta tehdyn seitsenhaaraisen lampunjalan
vierekkäin rivissä olevine lamppuineen, -
lampunjalan kaikki varusteet sekä öljyn lamppuja varten
Sanokaa: vierekkäin rivissä, järjestyksessä.
Katso luku 40, jae 4: tuo sinne pöytä -
ja lado sille näkyleivät päälletysten -
tuo sinne seitsenhaarainen lamppu ja nosta sen lamput paikoilleen
Sanokaa: paikoilleen
Avaa 3. Moos. 1:7-8.
Papit, Aaronin jälkeläiset, -
tehkööt tulen alttarille ja latokoot puita tuleen.
Sitten he asettakoot sekä lihapalat että pään ja rasvan -
palavien puiden päälle alttarille.
Amplified-käännöksessä sanotaan: järjestyksessä.
Avaa 3. Moos. 24:8
Jotkut ovat pyytäneet Jumalalta sanaa.
Ehkä sana Jumalalta on: Pistä kotisi järjestykseen.
Papin tulee joka sapatti asettaa leivät paikoilleen Herran eteen; -
se on liittoon kuuluva ikuinen velvollisuus, -
joka israelilaisten on täytettävä.
Sanokaa: paikoilleen
1. Kor. 14:40:ssä sanotaan: Kaiken on tapahduttava -
arvokkaasti ja hyvässä järjestyksessä.
Jumala on järjestyksen Jumala.
Hän antoi täsmälliset ohjeet arkin rakentamista varten, -
ja temppelin rakentamista ja koristamista varten.
En usko, että Jumala on antanut säännöt vain sääntöjen vuoksi.
Kun elämämme on täynnä roinaa, -
kun et ole tarkistanut tilisi saldoa kuukauteen -
etkä tiedä, miten paljon sinulla on rahaa.
Sitten huomaat, että tilillä ei ole katetta etkä voi käyttää korttia.
Se luo paljon painetta elämääsi.
Tekisit hyvin, jos ottaisit selvää, mitä sinulla on, -
ja missä se on, ja pitäisit sen kunnossa.
Jotkut teistä tuntevat syyllisyyttä -
ja jotkut tuntevat iloa, sillä pidätte asiat järjestyksessä.
Mikä on epäjärjestyksessä sinun elämässäsi?
Eräs asia, jota voimme yksinkertaistaa, on päätöksenteko.
Joidenkin teistä täytyy tehdä jotakin, muuten ette tee mitään.
Olette epäröiviä. Teette päätöksen.
Viisi minuuttia myöhemmin mietit, teitkö oikean päätöksen.
Perut päätöksesi ja teet uuden päätöksen.
Sitten soitat kuudelle ystävälle ja kysyt heiltä neuvoa.
Jokainen heistä neuvoo eri asiaa.
Hämmennyt entisestään.
Kuinka monelle päätöksenteko on vaikeaa?
Ole kiltti ja...
Usko, että voit kuulla Jumalalta.
Usko, että Pyhä Henki voi johdattaa sinua.
Tee sitä, mistä tunnet rauhaa.
Älä tee sitä, mistä et tunne rauhaa
Jos alat sanoa ei, tulet tuottamaan pettymyksen joillekin ihmisille -
ja jopa suututtamaan joitakin ihmisiä.
Jos haluat nauttia elämästäsi, sinun täytyy tehdä joskus niin.
Tänä viikonloppuna on ollut kaksi sellaista tapausta, -
jotka eivät liity mitenkään tähän täällä -
vaan kotipuolessani oleviin asioihin.
Pari ihmistä on halunnut minun tekevän jotakin.
He ovat lisänneet jopa hieman painetta sanomalla: -
Tee se minun vuokseni, olenhan ystäväsi.
Kieltäydyin eräästä hommasta, koska en tee sitä enää.
"En ole kuka tahansa".
Tunsin paineen.
Lupasin jotakin noin viikko sitten, -
koska elämässäni on niin paljon paineita.
Teen sitä, mitä Jumala johdattaa minut tekemään.
En aio miettiä sitä, mitä kaikki muut ajattelevat päätöksistäni.
Kun toimit monen ihmisen kanssa, -
vaikka tekisit mitä, löytyy aina joku, joka ei pidä siitä.
Se ei tee heistä hyviä ja sinusta pahoja.
Se tarkoittaa vain, että ihmiset ovat erilaisia.
Seuraa rauhaa. Avaa Jaak. 1:6-8
Ole päättäväinen!
"Päätösten tekeminen on minulle vaikeaa."
Älä sano niin enää. Sano vastedes: "Olen päättäväinen
Teen päätöksiä. Kuulen Jumalalta. Pyhä Henki johdattaa minua. -
Teen päätöksiä silloin, kun niitä pitää tehdä."
Ihmiset ovat erilaisia. Itse saatan tehdä päätöksiä liian nopeasti.
Toiset ihmiset ovat hyvin päättämättömiä.
Heidän kanssaan toimiminen on turhauttavaa.
Jopa yksinkertaisten päätösten tekeminen kestää ikuisuuksia.
Kuulen kaikki nuo hermostuneet naurut.
Jaak. 1:6-8: Mutta pyytäköön uskossa, -
lainkaan epäilemättä.
Joka epäilee, on kuin meren aalto, -
jota tuuli ajaa sinne tänne.
Älköön sellainen luulko saavansa Herralta mitään, -
kahtaalle horjuva ihminen epävakaa kaikessa mitä tekee, -
epävakainen kaikilla teillään.
Jaak. 5:12
Ennen kaikkea, veljeni,
Eikö olekin ihanaa, kun Hän sanoo: "ennen kaikkea"?
Hän tarkoittaa, että tämä on tärkeää, -
jotakin, johon haluan teidän kiinnittävän erityishuomiota
Ennen kaikkea, veljeni, älkää vannoko, älkää taivaan, älkää maan
älkääkä minkään muunkaan kautta. Kun myönnätte, sanokaa vain: Kyllä
kun kiellätte, sanokaa: Ei. Muutoin teitä kohtaa tuomio.
Jos sanon kyllä, ja tunnen sydämessäni, että se on oikein, -
ja kohtaan jonkun, joka on kanssani eri mieltä, -
ja muutan sen vuoksi päätökseni, -
minua kohtaa tuomio, koska en kuunnellut sydämeni ääntä.
Sen lisäksi, että itse toimimme siten, meidän pitää rohkaista muita
Meidän ei saa painostaa läheisiämme toimimaan oman mielemme mukaan, -
vain jotta saamme tahtomme läpi.
Jos huomaamme, että he eivät koe oikeaksi toimia siten kuin haluamme
meidän täytyy antaa läheisillemme vapauden seurata omaa sydäntään.
Älä vanhempana pyydä lastasi tekemään jotakin -
ja sitten syyllistä heitä, jos he eivät suostukaan.
"Mitä olenkaan tehnyt eteesi kaikkina näinä vuosina...
Etkö voisi tehdä edes tätä yhtä asiaa?"
Eräs tyttäristämme matkustaa joka kiitospäivänä Floridaan.
Jotkut vanhemmat eivät hyväksyisi sitä.
"Nyt on kiitospäivä. Se on perhejuhla."
Sanon tyttärelleni: -Olette vapaita. -
Jos haluatte matkustaa Floridaan, siitä vaan.
Toinen tyttäristä haluaa ehkä matkustaa jonnekin muualle.
Enää on jäljellä kaksi lasta.
Viime vuonna eräs lapsistani sanoi: Emme pysty tulemaan.
Jäljellä oli vain yksi lapsi.
Päätin, että tänä vuonna minä matkustan Floridaan.
Sandy, matkustatko sinäkin? Tuleeko Laurakin?
Matkustamme kaikki Floridaan, ylistys Jumalalle.
Ollaan vapaita ja nautitaan elämästämme!
Annetaan myös muiden olla vapaita tekemisissään, -
jotta hekin voivat nauttia elämästään.
Jos lapseni eivät syö kanssani kalkkunaa kiitospäivänä, -
se ei tarkoita, etteivät he rakasta minua.
Amen?
Enkä laita ruokaa lainkaan, vien heidät ulos syömään.
Kiitos Herralle.
Vähän aikaa sitten paistoin broileria -
ja lapseni halusivat tulla ottamaan valokuvia.
En laske leikkiä.
Miniäni koetti paistaa broileria, mutta se ei onnistunut.
Sanoin hänelle, että minä osaan sen.
Se oli kiitospäivänä.
Kalkkunaa varten ei ollut tarpeeksi syöjiä.
He pitivät sitä suurena tapauksena. He halusivat ottaa kuvia.
En ollut valmistanut ruokaa moneen vuoteen, -
koska olin ollut liian kiireinen.
Kuinka moni on vielä mukana?
Sano vierustoverillesi: Rentoudu!
Tyttäreni voi todistaa tämän.
Saatan pyytää häntä tekemään jotakin, -
ja hänellä on kaksoset hoidettavana joten hänen aikansa on kortilla.
Dave ja minä syömme usein ulkona.
Meistä on kivaa, jos meillä on seuraa.
Saatan pyytää tytärtäni ja hänen miestään mukaamme.
Sanon kuitenkin aina, että tehkää kuten haluatte.
En halua asettaa paineita. Minusta olisi ihanaa jos tulisitte
mutta olette vapaita tekemään, mitä haluatte.
Sovitaan tänään, että päästämme ihmisiä vapaiksi.
Mitä enemmän annat vapautta muille ihmisille, -
sitä enemmän saat vapautta omassa elämässäsi.
Älä pakota ihmisiä tekemään asioita sinun vuoksesi.
Haluan rohkaista sinua -
tekemään elämästäsi mahdollisimman yksinkertaista.
Hankkiudu eroon kaikista mutkistavista asioista.
Sillä tavalla elämästäsi tulee nykyistä stressittömämpi.
Olen huomannut, että rukouksetkin kannattaa pitää yksinkertaisina.
Joskus haluamme rukoilla niin monisanaisesti, -
että unohdamme jopa itsekin, mitä piti pyytää Jumalalta.
Elä yksinkertaista elämää.
Älä hanki kotiisi niin paljon tavaraa, ettet ehdi hoitaa sitä.
Älä osta tavaraa, vain jotta voit tehdä vaikutuksen ihmisiin, -
varsinkin ellei sinulla ole varaa -
koska sitten koet taloudellista painetta.
Tee inventaario elämässäsi. Kysy itseltäsi -
tai pyydä Jumalaa näyttämään, mitä voit tehdä, -
jotta elämäsi tulee yksinkertaisemmaksi -
ja jotta voit nauttia elämästäsi enemmän.
Muista pysyä tasapainossa.
Uskon, että tämänpäiväinen tarjouksemme on siunaukseksesi.
Tarjoamme 4-osaista -
Enjoying Everyday Life (Iloa arkeen) -opetussarjaa.
Rohkaisen sinua päättämään, että nautit elämäsi jokaisesta päivästä.
Älä koskaan halveksi elämääsi tai toivo, -
että saisit elää jonkun toisen elämää.
Nauti elämästäsi. Voit nauttia siitä, jos päätät niin.
Tarjoamme myös video- tai dvd-ohjelmaa, -
jonka nimi on It's Time to Laugh (On aika nauraa).
Se sisältää hauskimmat tarinani vuosien varrelta.
Voit oppia niistä ja samalla pitää hauskaa.
Joh. 10:10
Lue Joh. 10:10
Jeesus sanoi: Minä olen tullut, että heillä olisi elämä -
ja olisi yltäkylläisyys.
Uskon, että elämämme kutsumus on nauttia Jumalasta.
Joyce Meyer tahtoo auttaa ihmisiä ymmärtämään, -
että Jumala on antanut sinulle elämän, jotta voit nauttia siitä.
4-osainen Enjoying Everyday Life (Iloa arkeen) -opetussarja -
auttaa sinua löytämään uusia tapoja katsoa elämää -
ja elää täyttä elämää.
Opetussarjan mukana lähetämme Joycen hauskan -
It's Time to Laugh (On aika nauraa) -videon.
Se sisältää vuosien varrelta tuttuja tarinoita, -
jotka ovat käytännöllisiä ja elämänmakuisia.
Tiedän, että tämä kuulostaa typerältä, mutta ette tiedä, -
miten paljon halusin ostaa niitä broilereita.
Taistelin Jumalan kanssa siitä, -
etten voinut ostaa haluamiani tarjouksessa olevia broilereita.
Dave sanoi: -Syö se! Vastasin: -En syö!
Hän sanoi: -Syö se! Otin sen ja...
Entäs mä? Entäs mä?
Tämä tuotepaketti on tilattavissa rajoitetun ajan.
Tilaa nämä kaksi tuotetta tänään -
ruudussa näkyvästä numerosta tai osoitteesta www.joycemeyer.org
Kuukausittain ilmestyvä lehtemme -
on uudistunut ulkoasultaan ja sisällöltään.
Soita ja tilaa Enjoying Everyday Life -lehti -
toimitettuna kerran kuukaudessa kotiisi aivan ilmaiseksi.
Uudistunut Enjoying Everyday Life (Iloa arkeen) -lehti -
sisältää artikkeleita, todistuksia, erikoisteemoja ja opetusta, -
jotka auttavat sinua saamaan iloa arkeesi.
Joyce Meyer uskoo, että Jumalalla on elämääsi varten suunnitelma -
ja että sinulla on mahtava tulevaisuus.
Kumppanuutesi on tärkeä avain siihen tulevaisuuteen, -
koska Joyce pääsee vaikuttamaan säännöllisesti.
Hän antaa uusia näkemyksiä ja tietoja Sanasta television, -
opetusvideojen, lehden ja uutiskirjeiden kautta.
Lisäksi kun ryhdyt kumppaniksi, -
vaikutat miljoonien ihmisten elämään ympäri maailman.
Soita tai kirjoita meille ja auta meitä viemään mullistava sanoma -
jokaiselle kansalle, jokaiseen kaupunkiin, joka päivä.
Jos sinulla on tarpeita tai rukouspyyntöjä, -
ota yhteyttä, ja me rukoilemme kanssasi apua Jumalalta.
Käy myös Internet-sivuillamme: www.joycemeyer.org
Löydät sieltä tärkeitä tietoja toiminnastamme.
Voit katsella Joycen opetusvideoita
konferenssiaikatauluja ja käydä online-kirjakaupassa.
Ota yhteyttä tänään, kun jatkat matkaa iloiten arjesta.
Suomennos: Marianne Tenetz